Hei, denne artikkelen er over ett år gammel og kan inneholde utdatert informasjon

– Det Trump nå holder på med, er umenneskelig, og i strid med europeiske og norske verdier. Å rive barn vekk fra foreldrene gjør man bare ikke, sier Arild b, talsperson for Miljøpartiet De Grønne (MDG).

– Vi forventer at utenriksministeren snarest kaller den amerikanske ambassadøren inn på teppet. I denne saken må vi sende et krystallklart signal om at Trump nå har tråkket over en grense og at en slik oppførsel er totalt uakseptabel, sier Hermstad til NTB.

Etter at USAs president Donald Trump har innført strengere kontroll ved USAs grense mot Mexico er tusenvis av migranter internert og over 2.000 barn tatt fra foreldrene og satt i egne interneringsleirer, noe som har ført til sterk kritikk både internt i USA og fra andre land.